JohanHeinsen/ENO huggingface dataset:
Aalborgs Stifts Adresseavis, 1825-03-23
Det hidtil værende Savn af disse Oplag af baade østersøiske og andre Produkter i Kjøbenhavn har i høi Grad virket til Skade for denne Plads og dens Handel, og har været Hovedaarsagen til at bortfjerne den betydelige Qvantitet transatlantiske Produkter, for hvilke Kjøbenhavn efter foranførte Omstændigheder uden Tvivl ellers var blevet Oplagsted. Ligesom Tilførselen af østersøiske Produkter, formedelst den ubetydelige Opmuntring som dertil herfra kan bydes, næsten aldeles udebliver, saa tye Skibe fra de til Østersøen grændsende Lande, der dog ere Kjøbenhavns naturlige Committentere, i meget ringe Antal hertil for deres, i forrige Tider næsten ene herfra forskrevne, Vare fornødenheder. Som Marked betragtes Kjøbenhavn som aldeles underordnet, og denne Hovedstad, hvis Handelslocalitet er saa yderst fordeelagtig, er efterhaanden sjunken i merkantilsk Anseelse til det saa beklagelige lave Trin hvor den nu staaer, hvilken sørgelig Stilling stedse vil blive meere følelig, saafremt de nuværende Conjuncturer forblive uforandrede. I Danmarks heldigere Handelsperiode, da en stor Deel af de senere tilstødte Vanskeligheder endnu vare ukjendte, undgik det ikke Opmærksomheden, hvorledes det i høi Grad kunde bidrage til Kjøbenhavns Flor, at gjøre den til Stapelstad for østersøiske Produkter. Allerede for mange Aar tilbage stiftedes et østersøisk Compagnie, hvis Bestemmelse tildeels var at holde Oplag af østersøiske Vare; men da dermed forenedes combinerede Foretagender, Establisse. menter paa Kysten af Guinea, og andre precaire Forretninger, saa nød dette Compagnie ikke den forønskede Fremgang, men blev efter nogle Aars Forløb uden Tab realiseret og opløst, men hvortil især bidrog Mangel af tilstrækkelige Capitaler her paa Stedet, til at vedligeholde den Gradaf Virksomhed som Compagniets Fremgang udfordrede. Nærværende Øieblik synes særdeles egnet, til at udføre Jdeen om Oprettelsen af et Handelsselskab i Kjøbenhavn, hvis Formaal blev, ved Hielp af den fornødne Tilveiebringelse af Capitaler, at lede et betydeligt Antal Vareforretniæger hertil, og herved give Handelen og Skibsfarten fornyet Liv, til heldige Følger for næsten alle Erhvervsgrene, samt Staten forøgede Jndtægter.
Aalborgs Stifts Adresseavis, 1825-03-23
Foruden nemlig at de flere paa Fastlandet gjorte Operationer til at sætte sig i mere umiddelbar Forbindelse med Colonierne, i hvilke Operationers Jndflydelse paa Kjøbenhavns Handel, directe eller inddirecte, meere eller mindre føles, alvorligen opfordrede til enten en Modvægt eller til Erstatning for de savnede Fordele, saa synes ogsaa den Hindring for Handelen, som har existeret derved, at man ved at anlægge sine Capitaler i de mangfoldige Fonds, har berøvet Varehandelen dens nødvendige Driftscapital, at aftage for Tiden; thi da Statspapirer nu næsten overalt have naaet en saa betydelig Høide, at de Capitaler, som anbringes i samme, ikke længer yde den Fordeel som forhen, og da Staterne see sig istand til, deels at nedsætte Renten af deres Gield, deels at contrahere andre Laan paa billigere Vilkaar end tilforn, saa kan man med Føie antage, at en betydelig Deel Capitaler for nærværende Tid søge anden Anvendelse. J et saadant Øjeblik vil uden Tvivl et paa denne Stads Beliggenhed og andre Fordele grundet, og under Beskyttelse af en oplyst og liberal Regjering hersteds oprettet, Handelsocietet, skjænkes almindelig Opmærksomhed, fordi det blev bygget paa den sikkre Grundvold: at Commissionshandelen blev dets Hovedformaal og Beskjeftigelse, hvorved det, saavelsom ved en simpel Organisation, og en oconomisk og virksom, tilstrækkelig controlleret, Bestyrelse, maatte være istand til at undgaae de Farer og Vanskeligheder, som andre Compagnier have havt at bekjempe, og som vare Hovedaarsagerne til at flere af dem maatte geraade i Decadence. Hertil kommer endnu, at de ualmindelige lave Varepriser, som nu existere, deels gjøre en forholdsmæssig ringe Capital fornøden til Oprettelsen af et Compagnie, der bygges paa Vareforretninger, hvortil Forskud udfordres, deels tillader denne Capitals Anvendelse med saamegen meere Sikkerhed.
Aalborgs Stifts Adresseavis, 1825-03-23
Handelshuset Duntzfelt & Comp. hersteds, som i længere Tid har beskjeftiget sig med denne Jdee, har troet, for at kunne give Opnaaelsen af et saa almeennyttigt Øiemed den fornødne Udstrækning, at maatte, foruden at sikkre sig nogle indenlandske Venners bifald med Planen og Understøttelse i sammes Udførelse, ogsaa træde i Underhandling i samme Anledning med flere af dets udenlandske Correspondenter, for fælleds at overveie en Convention, efter hvilken Man vilde findes villig at deeltage i Foretagendets Jværksættelse. Dette har havt til følge, at hos føiede Udkast til Statuterne for et Kjøbenhavnsk østersøisk Compagnie, i Forening med nogle inden og udenlandske Jnteressentere, er bleven affattet, og at en derpaa grundet Subskription til Actier i Compagniet har taget sin Begyndelse, med Udsigt til fremdeles heldig Fremgang. Hans Majestæt Kongen har, med landsfaderligt Ønske at befordre Landets og Undersaatternes Vel, ei allene, ved allerhøieste Rescript gjennem det høie GeneralToldkammer= og Commerce=Collegium, ladet tilkjendegive nævnte Handelshuus Sin allerhøieste Tilfredshed og Velbehag med Planen, og de Allerhøistsamme foreløbigen forelagte Grundregler for Oprettelsen af et saadant Compagnie (hvorpaa af Allerhøistsamme kan ventes allernaadigst Confirmation), men tillige havt den Naade at give Selskabet Haab om en Deel Concessioner, som nedenstaaende findes specificerede, og hvilke man endog tør smigre sig med at see forøgede, saasnart at Selskabets Virksomhed kan begynde.
Aalborgs Stifts Adresseavis, 1825-03-23
Efter at disse nødvendige Præliminarier til Foretagendets Jværksættelse saaledes ere fuldførte, ansees det som Pligt, paa Grund af et saadant Selskabs indlysende Gavnlighed, og af Hans Majestæts tilkjendegivne allerhøieste Jnteresse for sammes Oprettelse, at indbyde danske Medborgere til at indtræde som Jnteressentere i det paa foranførte Grundsætninger byggede Handelselskab.
Aalborgs Stifts Adresseavis, 1825-03-23
Til den Ende er en Subskription aabnet, grundet paa hosføiede Udkast til Selskabets Statuter, og ere de herværende Handelshuse F. Tutein & Comp., Duntzfelt & Comp. og Kortright Sieveking & Comp. sammentraadte i en Committee for at modtage Anmeldelser til Deeltagelse, samt at quittere for de første Jndskud paa de tegnede Actier, indtil disse af dem kunne overleveres til Bestyrelsen af Selskabet, naar et tilstrækkeligt Antal Actiehavere have meldt sig for at begrunde Compagniets Virksomhed. Denne Subskription staaer aaben indtil Udgangen af Marts Maaned, og Anmeldelser til samme modtages paa der. Duntzfelt & Comp. Comptoir. (Fortsættes.)
Aalborgs Stifts Adresseavis, 1825-03-23
Bekjendtgjørelser.
Aalborgs Stifts Adresseavis, 1825-03-23
Concert. Fredagen den 25de Marts gives i Klubben Enighedens Locale, til Fordeel for dem, som have lidt ved Oversvømmelsen, en Vocal- og Jnstrumental-Concert, af følgende Jndhold: Første Afdeling. Overture af Tancredi. Jntroduction af Tancredi, med ChorPolacca brillante for Pianoforte, af Weber. Quartet for 2 Violiner, Bratsch og Violonce. Fiirstemmig Serenade af Paer. Anden Afdeling. Ouverture af la Gaza ladra. Trio for Pianosorte, Harve og Violin, af Bochsa. Duet af Tancredi. Variationer for Clarinet, med Accompagnement af Orchester. Scene af Jægerbruden. Chor af Sargino. Entre=Billetter til 4 Mk. Tegn, eller hvad mere Nogen godhedsfuld maatte ville give, kunne afhentes hos Overauditeur Koefoed samt ved Indgangen, og kunne Personer, som ikke ere Medlemmer af Klubben, dertil have Adgang. Jndgangen, aabnes Kl. 6, og Concerten begynder præcise Kl. 7. Directionen.
Aalborgs Stifts Adresseavis, 1825-03-23
Jfølge Amtets Resolution undlader jeg ikke herved at bekjendtgjøre, at det aarlige Marked i Thise, som for indeværende Aar i Almanakken er bestemt til næstkommende 7de April, formedelst de i dette og øvrige tilgrændsende Sogne graserende Børnekopper, indtil videre er udsat. Sæbye den 20de Marts 1825. Boeck.
Aalborgs Stifts Adresseavis, 1825-03-23
En ugift Gartner, som i flere Aar har tjent paa en Herregaard, ønsker sig Condition til 1ste Maj. Paa Aalborg Stifts Addresse-Contoir gives Underretning.
Aalborgs Stifts Adresseavis, 1825-03-23
En Stue til Gaden paa 3 Fag, Kjøkken og Loftsrum, kan til anstundende Flyttetid faaes til Leie hos Brink, Aalborg den 21de Marts 1825. boende i Kattesundet, Undertegnede Commission underlader ikke herved at underrette samtlige Søefarende, som ville andurve denne Byes Havn, om, at i dette Foraar vil blive paabegyndt en Forlængelse paa omtrent 30 Favne af den søndre Havnemole, og at der ved Anlæggets Begyndelse vil indtil videre blive opreist en Kost ved ydre Ende deraf, imellem hvilken og den lille Havn, Arbeidet vil gjøre Farvandet ubenytteligt, hvorimod hvert ind- og ud seilende Fartøi for Fremtiden maae søge mellem Kosten og Kastelsmolen.
Aalborgs Stifts Adresseavis, 1825-03-23
Havnecommissionen i Frederikshavn, den 10de Marts 1825. Westenholz. Chr. Aalbech. Jens Larsen, Til Jndtægt for den her i Byen oprettede Bombebøsse, til Bedste for gamle fattige Søemænd, bliver, med det dramatiske Selskabs godhedsfulde Tilladelse, Søndagen den 27de Dennes og Aftenen Kl. 7, opført, som Benefice: Avisfrieriet, Lystspil, af S. S. Blicher, og Syngestykket Stakket Dands er snart sprunget, samt til Slutning er Epilog. Den almindelige Jnteresse vi ved flere Leiligheder ere blevne overbeviste om, at ovennævnte Indretning har vundet, giver os fremdeles Haab om ædle Medborgeres goddædige Understøttelse til Sammes videre Fremme. Entre Billetter a 3 Mk. Stk., eller hvad mere Jndretningens særdeles Velyndere ædelsindede maatte yde, kunne daglig erholdes hos enhver især af Undertegnede og ved Indgangen, som aabnes Kl. 6. Aalborg den 20de Marts 1825. Bluhme. N. Wigelsen. S. Winkel. Torsdagen den 24de om Aftenen, vil Undertegnede have den Ære at give Forestillinger. Skuepladsen er i Ridehuset paa Nyetorv. Billetter til første Plads a 2 Mk. og anden Plads a 1 Mk., faaes i vort Logis hos Hr. Seilmager Fibech i Marenturisgade, samt om Aftenen ved Indgangen, der aabnes Kl. 6, Begyndelsen skeer Kl. 7. Kuhn &iescheck.
Aalborgs Stifts Adresseavis, 1825-03-23
Masker til forestaaende Maskeradebal, kan faaes hos Undertegnede, naar derom bliver gjort Bestilling inden 30te Marts. Modellerne forevises daglig. Roedstedt, boende paa Vestergade.
Aalborgs Stifts Adresseavis, 1825-03-23
Proclama. Creditorerne i Stervboet efter afgangne Søren Astrup og forhen afdøde Hustrue Karen Pedersdatter, i Løgstøer, indkaldes herved med 6 og 12 Ugers Varsel, for at anmelde og beviisliggjøre deres Fordringer for undertegnede Skifteforvalter. Til Creditorernes behagelige Efterretning bliver en Skiftesamling i Stervboet den 16de April førstkommende, om Formiddagen Kl. 11 slet. Løgstøer den 12te Marts 1825. J. Scharling.
Aalborgs Stifts Adresseavis, 1825-03-23
Auctioner. Jfølge Dom, Forlig og derpaa grundet Udlæg, bliver den udenfor Aalborg Byes Vesterport beliggende Vandmølle, Kjærs Mølle kaldet, af Mølleskyld 13 Tdr. 7 Skpr. 3 Fdkr.,med paastaaende Bygninger, Mølleindretning og dertil hørende Jnventarium, samt de Gaarden oprindeligen tilhørende, og tæt ved samme beliggende Jorder, stillet til offentlig Auction, hvoraf de 2de første afholdes paa Aalborg Byetingsstue men den sidste paa selve Møllen: Torsdagen den 14de April, Torsdagen den 28de April ) hver Dags Formiddag ) Kl. 10. og Fredagen den 13de Maj hvilket herved saavel til Panthavernes og andre Vedkommende som til Liebhaveres behagelige Efterretning og i Overeensstemmelse med Placaten af 22de April 1817 bekjendtgjøres. Hvorhos tillige bemærkes: at denne Eiendom, foruden dens fortrinlige Beliggenhed, i det Hele, saavel med Hensyn til Bygningerne, som til Mølleværket, der bestaar af flere Par Qværne, er af udmærket Beskaffenhed, iforsvarlig vedligeholdt Stand og indbringer for Tiden Renter af circa 20,000 Rbdlr.,at Bankhæftelsen er indfriet, at den største Deel af Kjøbesummen kan blive indestaaende i Eiendommen, og at den eventuelle Kjøber kan tiltræde Boepælen til næstkommende 1ste Juli, samt endeligen at Auctionsconditionerne fra den 1ste April næstkommende ere til Eftersyn hos Raadmand og Stiftsrevisor Wølfferdt samt Procurator og Hospitalsforstander Juul her i Byen. Aalborg den 9de Marts 1825. Schmidt.
Aalborgs Stifts Adresseavis, 1825-03-23
Efter indgaaet Forlig samt derefter passeret Udlæg for resterende Renter til Overformynderiet, bliver efternævnte Proprietair Mollerup tilhørende Ejendomme, nemlig: 1) Hovedparsellen af Hovedgaarden Dronninglund, som staaer for Hartkorn ufrie Hovedgaardstaxt 46 Tdr. 4 Skpr. 3/4 Alb. med underliggende 11 mindre Parceller, der ligeledes staaer for Hartkorn ufrie Hovedgaardstaxt 5 Tdr. 3 Skpr. 3 Fdkr. 2 Alb., hvorpaa er opført 6 Huse, der ere bortfæstede og hvoraf forrettes Arbeide til Gaarden. 2) Dronninglunds Vandmølle af Hartkorn Mølleskyd 1 Td. 2 Fdkr., der drives under Hovedgaarden. 3) De under Hovedgaarden henhørende 22 Huse af contribuabelt Hartkorn 2 Tdr. 5 Skpr. 1 1/2 Alb., der ere bortfæstede og hvoraf forrettes Ugedage til Gaarden, saavelsom disses Konge-, Kirke-, Korn- og Qvægtienden af Tiende Hartkorn 1 Skp. 3 Fdkr. 1 1/2 Alb. 4) Strædet ved Dronninglund med Hauge, der beboes af Søren Biering, samt et Huus sammesteds, Teglhuset kaldet, der er bortfæstet. stillet til 3de Auctioner saaledes : 1ste Gang Fredagen den 22de April, ) næstkommende, 2den Gang Fredagen den 6te Mai ) hver Dags For- og 3die Gang Fredagen den 20de Mai) middag Kl. 11. De 2de første Auctioner afholdes her paa mit Comptoir i Sæbye og 3die Auction paa Hovedgaarden Dronninglund. Denne Gaards bekjendte skjønne og betydelige Bygninger, der fordum have været beboede af fyrstelige Personer, ere alle af Grundmuur med gibsede Værelser og indrettede til Boepæl for selv den talrigste Familie af Stand, og har den skjønneste Beliggenhed, omgivet af Hauge og Skov. Sædvanlig kan Sommer og Vinter græsses og fodres 200 Stkr. Heste, 30 Køer, 50 til 60 Stude og 40 Faar. Høeavlet er betydelig og lig kan aarlig anslaaes til 2 a 300 Læs, ligesom den aarlige Udsæd De er 30 Tdr. Byg, 62 Tdr. Havre og 40 a 50 Tdr. Vinterrug, P hvilket sidste er nedlagt i Jorden. Paa Gaardens Eiendomme, er omtrent 50 Tdr. Land bevoret med Ege=, Bøge= og Elle skov, der ikke allene kan levere det fornødne Jldingsbrand men og afgive noget til Salg. Møllen kan indbringe aarlig omtrent 30 Tdr. Rug, 20 Tdr. Byg og Blandingsskorn foruden at male Gaardens Korn toldfrit. Om Gaardens øvrige betydelige Agrements ville Liebhavere bedst kunne overbevise sig ved Øiesyn. - Conditionerne hvoriblandt at endeel af Kjøbesummen fremdeles kan blive indestaaende i Eiendommen, som strax kan tiltrædes, ere forinden til Eftersyn hos Undertegnede. Hvilket herved bekjendtgjøres saavel til Lysthavendes som Pantecreditorernes Efterretning, i Overeensstemmelse med Plakaten af 22de April 1817. Sæbye den 19de Marts 1825. Boeck.
Aalborgs Stifts Adresseavis, 1825-03-24
Udlandet.
Aalborgs Stifts Adresseavis, 1825-03-24
Spanien. Den russiske Hoftidende gjendriver den Efterretning, som nogle franske Blade levere, at nemlig mellem Rusland og Spanien skulde være afsluttet en Tractat angaaende militair Succurs fra det første Rige, og at visse Landstrækninger skulde være bestemte som Vederlag derfor. "Disse Efterretninger, siger hiint Blad, ere falske. Det russiske Cabinet har siden 1814 ingen andre Tractater afsluttet, end dem, der have bidraget til at vedligeholde den almindelige Fred, denne Gienstand for alle europæiske Magters Ønsker, og dets Politik indskrænker sig endnu til opretholde de Grundsætninger, som det, overeensstemmende med alle de forbundne Hoffer, saa ofte og saa anthentisk har sauctioneret ved sine Erklæringer og Forholdsregler." Etoile melder ogsaa, at det Svar, som den russiske Regjering har givet Engelland, lader formode, at Freden mellem disse 2 Stater ikke vil blive afbrudt, hvilket Haab ogsaa Depescherne fra Wien og Berlin bekræfte. Kongen vilde, hedder det fra Madrid, for hans Sundheds Skyld unde sig selv nogen Rolighed, og ikke tage Deel i Cabinetsarbeiderne, men dette har ikke været ham mueligt. Antallet af de fra Rusland og Engelland ankomne Depescher har gjort ham det aldeles nødvendigt at overtage Præsidiet. J Krigsministeriet arbeides Dag og Nat paa Armeens Organisation. - Det før omtalte Udkast til en Amnestielov skal, som Man paastaaer, kun have været et Project for at bringe et Laan istand i Engelland, hvorfor det og er bleven forkastet af Raadet af Castilien, skjøndt Kongen virkelig skal være tilbøielig til at faae Amnestien realiseret. - Den spanske Consul i Algier, Hr. Sugasti, skal være afgaaet fra Madrid til Carthagena for derfra at indskibe sig til Algier og prøve paa at komme overeens med Deien i Mindelighed.
Aalborgs Stifts Adresseavis, 1825-03-24
Fra Madrid skrives, at Man der til Lykke for Landet har havt en vedvarende Regn, og at det Samme, efter Rygte, har været Tilfældet i Andalusien.
Aalborgs Stifts Adresseavis, 1825-03-24
Tyrkiet. Underhandlingerne med den kongl. danske Gesandt Herv. Clauswitz angaaende frie Skibsfart paa det sorte Hav, skulle allerede igjen være gangne istaae.
Aalborgs Stifts Adresseavis, 1825-03-24
Porten har faaet en Skrivelse fra den tvetydige OmerVrione, hvori han melder at han er tvunget af sine egne Tropper til at forlade sine militæriske Positioner og saae sig ei istand til at gjøre noget for Porten. Reschib=Pascha, den nye Gen. for den tyrkiske Armee i Thessalien, har udstædt en Proclamation til Albaneserne, hvilken har gjort god Virkning. Det synes som Omer=Pascha nu spiller et meget voveligt Spil og omsider kan vente Aly Paschas Skjæbne.
Aalborgs Stifts Adresseavis, 1825-03-24
En Tartar fra Tessalonich er ankommet til Paschaen af Belgrad. Af at han ikke skal have fundet hindringer paa Veien har Man sluttet, at Roligheden var tilveiebragt i Servien, men Efterretninger fra Jtalien sige, at mange græske Agentere befinde sig i Servien, og det Partie der, som erklærer sig imod Porten, vinder stedse flere Tilhængere. - En af den græske Regjerings Hovedstøtter i dette Øieblik, siger østerr. Beobachter, er Gen. Gouras, som før Revolutionen var en troe Tjener for Aly=Paschas Hævngjerrighed og Mordlyst, udrettede Sammes Hverv ved snigmorderisk at rydde en forhadt tyrkisk Officeer af Veien, men blev siden efter grebet og kom først paa fri Fod igjen ved en mægtig Velynders Bistand. Da Odysseus, som ogsaa havde været Aly=Paschas Yndling, blev udnævnt til Gouverneur i Athen, overdrog han Commanden i Akropolis til Gouras. J begge de sidste Feldttoge var han virksom, og stundom lykkelig imod Tyrkerne; men hvorledes han har erhvervet sig nærværende Regierings Tiltroe, er endnu ubekjendt. J hans seneste Skrivelse til den, fortæller han, at de tappre Sulioter beleire Tyrannen Zaimi og han haaber snart at bringe denne slemme Apostat til Napoli: "da vil det vise sig, siger han, om Grækenlands Love haandthæves med Retfærdighed. Skulde Rettens Beherskere, ledede af et falske Begreb om Menneskekjærlighed og politisk Delikatesse, ville benaade denne Anti Regent eller hans Ligesindede, saa maa de tillige vide at de af Aare ogsaa komme til at benaade mig; thi hvor Ondskab bliver ustraffet, vil den blive efterlignet. Mine Herrer, gid J ei ville foragte disse mine bondeagtige Ord, thi Grækerne ere ikke Slagteqvæg, der kunne overleveres til Zaimis Foragt, Londos Liderlighed, eller til Lurendreieren Notara; Kolokotronis Gierrighed og Nikitas Vankelmod ere for bekjendte Ting til at nævnes. Efterat den gudsfrygtige Sisinii har udsuet Grækenland, og sendt Gaustunis Rigdom til Zante, lader han nu sin Søn med 300 Mand hjælpe Zaimi ved Kerpeni." - Det Partie, der opstod mod Central-Regjeringen i Grækenland er ganske underkuet og der træffes kraftige Anstalter til et nyt Feldttog. To Fregatter og tre mindre Krigskibe ere kjøbte i Engelland. Fyrst Maurocordato og General Odyssens skulle være ankomne til Napoli di Romania for at deeltage i Beraadslagningerne over Planen til det nye Feldttog. Maurocordato beholder sin Post, som Overbefalingsmand i Vest grækenland. Et Skib ankom fra London til Calamatamed Bomber, der skulle bruges i Beleiringen for Patras, tillige fulgte en engelsk Artillerie-Officeer med, der skulde lede Sammes Brug. Den gamle Kolokotroni skal, forladt af sine Tropper, have givet sig under Beyen af Mai nas Beskyttelse, som har ansøgt om hans Benaadelse af den græske Regjering. Demetrius Ypsilanti døde i Slutningen af December i Argos, hvor han levede meget indgetogen, uden nogen Jndflydelse.
Aalborgs Stifts Adresseavis, 1825-03-24
Blandinger. Universitetet i Leiden holdt den 8de og 9de Februar sin 250aarige Jubelfest. Kl. 8 forkyndte Klokkernes Kimen og Musik fra Taarnene Festens Begyndelse. Fra alle offentlige og mange private Huse valede Flag og Kl. 9 begave sig gjennem alle Gader festlig klædte Mennesker til St. Peters Kirke, for der at bivaane det store Oratorium. Universitetets Rectorer og Professorer tilligemed Studenterne, alle fortklædte med Kaarde og trekantede Hatte forsamlede sig i Universitets Salen, hvorfra Toget aabnedes ved en Afdeling Cavallerie og Jnfanterie med Musikchor, og ved Jndtrædelsen i Kirken bleve de modtage ne med en skjøn Jnstrumental-Musik, hvorpaa Oratoriet begyndte og efter Sammes Slutning uddeeltes Belønninger til flere Studentere for kronede Priisskrifter. Om Eftermiddagen gik Toget tilbage i samme Orden, som om Formiddagen, ledsaget af tusinde Mennesker. Men den glade Bølgen af Mængden, der forstørredes henimod Aften, og den høist pragtfulde Jllumination, der lyste over den hele Bye som Dagslyset, er ei til at beskrive. Da Skuespillet, som denne Aften stod aabent for Enhver, var forbi, fandt det Optog Sted, som Studenterne havde foranstaltet, ganske paa samme Maade, som Academiets Jndvielse 1575. Samme aabnedes af en Afdeling af Borgervæbningen i den Tids spanske Dragt, i brune med Rødt kantede Trøier, korte hvide Beenklæder, røde Strømper, og Skoe med store hvide Sløiser, paa Hovedet Hatte med brede runde Skygger og bevæbnede med Hellebarder og Skydegeværer i daværende Form. Herpaa fulgte en antik fiirhjulet Vogn, trukken af sex sorte Heste. J denne sad et Fruentimmer indhyllet i et hvidt Gevand under en Tronhimmel med de fire Evangelister ved hendes Fod, hvilket forestillede Theologien. Dernæst saae man Retfærdigheden siddende paa en Trone med Bind for Øinene, holdende det blotte Sværd i den ene Haand og en Vægt i den Anden; ved Siden af Samme til Hest de berømteste Rets lærde: Justinianus, Papinianus, Ulpianus og Trebonianus med Lakeier og Hellebarderer. Derefter fulgte Læge videnskaben, smukt klædt, holdende Æskullapstaven i Haanden og ridende imellem de berømteste Læger: Hippocrattes, Galenus, Dioscorides og Theophrastus, ligeledes med Lakeier og Hellebarderer ved Siden. Nu kom Minerva i et langt pragtfuldt sølvbroderet Gevand, smykket med Ægiden og omgivet af Aristoteles, Plato, Cicero og Virgil, alle til Hest i antik Costume. Nu fulgte Stadsmusikanter, ne, spillende paa Fagotter og Skalmeier, de daværende Curatorer og Lærere ved Universitetet, og til Slutning igjen en Afdeling af Borgervæbningen. Et stort AntaFakkelbærere ledsagede Toget; med langsomme Skridt bevægede Samme sig i den største Orden igjennem Hovedgaderne i denne smukke Stad, og først Kl. 1 efter Midnavendte Toget igjen tilbage til Universitetsbygningen. Det er umueligt at beskrive, hvad Jndtryk dette Optog, det eneste i sit Slags, gjorde. Alle Klædedragterne vare nye, og indtil de mindste Smaating, saa skuffende efterlignede, at Man troede sig, som ved Troldom, sat 250 Aar tilbage i Tiden.
Aalborgs Stifts Adresseavis, 1825-03-24
Fra London skrives 4de Marts: At Lysten til at kjøbe Kaffe er nu falden. Paa Auctionen som den Dag holdtes over store Partier, blev det meste usolgt. Specerierne gaaer det ligesaadan med, Muskatnødder undtagen. Bomulden er det, der holder sig bedst i den forhøiede Priis. J Antverpen indtraf den 7de Dennes den Ulykke, at en Kjæde paa Vindebroen over en Kanal sprang, hvorved over 30 Personer styrtede i Vandet, og Ni af dem druknede paa Stedet. De Andre, bleve vel optrukne, men ere ogsaa i stor Fare.